SIM ปิด 2 บริษัทย่อยหลังไม่ได้ดำเนินกิจการ ยันไม่กระทบธุรกิจ
SIM ปิด 2 บริษัทย่อยหลังไม่ได้ดำเนินกิจการ ยันไม่กระทบธุรกิจ
29 ธ.ค. 2559

บริษัท สามารถ ไอ-โมบาย จำกัด (มหาชน) หรือ SIM ระบุว่า บริษัทปิดบริษัทย่อยที่ไม่ได้ดำเนินกิจการจำนวน 2 บริษัท คือ บริษัทเบรนซอร์ซ จำกัด และบริษัท ไอ-โมบาย ไดเร็ค จำกัด ซึ่งบริษัทถือหุ้นทั้งทางตรงและทางอ้อมร้อยละ 99.88 ตามมติของที่ประชุมวิสามัญผู้ถือหุ้นของทั้ง 2 บริษัทดังกล่าว เมื่อวันที่ 28 ธ.ค. 59
ทั้งนี้ บริษัทย่อยดังกล่าวอยู่ระหว่างดำเนินการตามกระบวนการทางกฎหมายและทางบัญชี ซึ่งการปิดบริษัทย่อยดังกล่าวไม่ส่งผลกระทบต่อการดำเนินงานของบริษัทแต่อย่างใด เนื่องจากบริษัทย่อยดังกล่าวมิได้ดำเนินธุรกิจแล้ว